OKB: Diskutim mbi traktatin e tregtisë globale të armëve
Ekspertët: Shumë delegatë do të kenë në mëndje konfliktin në Siri, ndërsa diskutojnë mbi një traktat të tillë
Delegatë nga më shumë se 150 vende do të mblidhen në Kombet e Bashkuara në New York nga 2 deri më 27 korrik për të hartuar një traktat mbi tregtinë globale të armëve. Korrespondenti i Zërit të Amerikës, André de Nesnera sjell më shumë hollësi rreth këtij sesioni një mujor. Projekt-traktati ligjërisht i detyrueshëm do të caktonte standarte ndërkombëtare për të rregulluar importin, eksportin dhe transferimin e armëve konvencionale, nga aeroplan-mbajtëset tek armët automatike dhe armët e vogla. Eksportues kryesorë të armëve, si Shtetet e Bashkuara, dhe importues kryesorë, si për shembull India, do të marrin pjesë. Daryl Kimball drejton Shoqatën e Kontrollit të Armëve, një firmë private kërkimore. Përveç armëve konvencionale, ekspertë si Scott Stedjan, këshilltar i lartë i politikave në grupin Oxfam America, thonë se traktati duhet të përfshijë edhe municionet. Zoti Stedjan thotë se është shumë e rëndësishme që të ekzistojë një traktat ndërkombëtar për regullimin e tregtisë së armëve dhe municioneve. Analistët thonë se traktati duhet të përfshijë një sërë rregullash liçensimi të eksporteve, që do të kuptoheshin nga të gjihta vendet dhe do të zbatoheshin prej tyre. Daryl Kimball i Shoqatës për Kontrollin e Armëve thotë se traktati i Kombeve të Bashkuara duhet të trajtojë edhe një çështje tjetër. Ekspertët janë të një mendimi se shumë delegatë do të kenë parasysh në Siri, ndërsa diskutojnë mbi një traktat global të tregtisë së armëve. Rusia, e cila shet një sasi të madhe armësh në botë si dhe furnizuesja kryesore e Sirisë me armë, do të dërgojë një delegacion në konferencë. Zoti Kimball thotë se Moska vazhdon të zbatojë kontratat e shitjes së armëve, që nënshkroi me Damaskun para fillimit të konfliktit. Kohët e fundit, ambasadorja amerikane në Kombet e Bashkuara, Susan Rice tha se ndërsa shitjet e armëve nga ana e Rusisë Sirisë janë “të dënueshme”, ato janë të ligjshme. Dhe zyrtarë ruse, mes tyre edhe ministry i Jashtëm Sergei Lavrov, kanë thënë vazhdimisht se armët e shitura Sirisë nuk kontribuojnë tek konflikti i armatosur në atë vend. Por shumë analistë ushtarakë perëndimorë thonë se armët që Rusia eksporton në Siri mund të përdoren kundër civilëve.